P.A. Sangma

Purno Agitok Sangma (født 1. september 1947 i distriktet West Garo Hills, død 5. mars 2016 i New Delhi) var en indisk politiker. Fra 1988 til 1990 var han førsteminister i delstaten Meghalaya i det nørdøstre India. Sangma var parlamentsmedlem i en årrekke og var fra 1996 til 1998 president i underhuset Lok Sabha. Han tilhørte Kongresspartiet og Nationalist Congress Party, men var fra 2012 uavhengig.

 Liv og virke 
Sangma var kristen. Han hadde mastergrad i internasjonal politikk fra Dibrugarh University i Assam. I 1977 ble han første gang innvalgt i Lok Sabha, der han, bare avbrutt av perioden 1989 til 1991, satt til 2008. Fra 1996 til 1998 var Sangma speaker i Lok Sabha. Han representerte først Kongresspartiet, men ble i 1999 ekskludert for opposisjon mot Sonia Gandhi.«CWC expels threesome for six years», rediff. Deretter gikk han med i Nationalist Congress Party, som har sin hovedbase i Meghalaya, og som en periode var en del av All India Trinamool Congress.

På 1980-tallet var Sangma Minister of State med ansvar for handel, innenrikssaker og sysselsetting. På begynnelsen av 1990-tallet hadde han ansvar kullsaker og sysselsetting, før han i 1995 ble fullverdig statsråd (Union Cabinet Minister) med ansvar først for sysselsetting og deretter til 1996 for informasjon og kringkasting.Fourteenth Lok Sabha. Members Bioprofile , Lok Sabha.

Fra 2009 var Sangma aktiv i delstatspolitikken i Meghalaya. I 2012 forlot han Nationalist Congress Party, som ikke ville støtte hans kandidatur til embetet som Indias president.«Sangma is candidate of communal forces: NCP», Times of India, 21. juni 2012. Han stilte som opposisjonens kandidat til presidentvalget, støttet av partiene Bharatiya Janata Party, Biju Janata Dal, All India Anna Dravida Munnetra Kazhagam, Shiromani Akali Dal og Asom Gana Parishad, og møtte Kongresspartiets kandidat, Pranab Mukherjee.«India to elect new president Thursday», Deccan Herald, 18. juli 2012. Mukherjee vant valget.«Pranab Mukherjee voted India's 13th President», Times of India, 22. juli 2012.

 Referanser 

 Eksterne lenker 
 Biografi fra Speaker's Office, Lok Sabha

Kategori:Indiske politikere
Kategori:Medlemmer av Lok Sabha
Kategori:Personer fra West Garo Hills District i Meghalaya